


LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2019 M. SPALIO 28 D. ĮSAKYMO NR. V-1218 „DĖL LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, PALYGINIMO PAGAL VEIKLOS FINANSINIŲ REZULTATŲ IR VEIKLOS REZULTATŲ VERTINIMO RODIKLIŲ SIEKTINŲ REIKŠMIŲ ĮVYKDYMĄ TVARKOS APRAŠO PATVIRTINIMO“ PAKEITIMO

2024 m. vasario 7 d. Nr. V-163
Vilnius


P a k e i č i u Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašą, patvirtintą Lietuvos Respublikos sveikatos apsaugos ministro 2019 m. spalio 28 d. įsakymu Nr. V-1218 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašo patvirtinimo“, ir jį išdėstau nauja redakcija (pridedama).



Sveikatos apsaugos ministras		Arūnas Dulkys


PATVIRTINTA
Lietuvos Respublikos sveikatos apsaugos
ministro 2019 m. spalio 28 d. 
įsakymu Nr. V-1218
(Lietuvos Respublikos sveikatos apsaugos
ministro 2024 m. vasario 7 d.
įsakymo Nr. V-163
redakcija)



 SKYRIUS


. Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, palyginimo pagal veiklos finansinių rezultatų ir veiklos rezultatų vertinimo rodiklių siektinų reikšmių įvykdymą tvarkos aprašas (toliau – Aprašas) nustato Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas (toliau – LNSS viešosios ir biudžetinės įstaigos), palyginimo pagal veiklos finansinių rezultatų ir veiklos rezultatų vertinimo rodiklių, nustatytų Lietuvos Respublikos sveikatos priežiūros įstaigų įstatymo (toliau – Įstatymas) 152 straipsnio 1 ir 2 dalyse, (toliau – rodikliai) siektinų reikšmių įvykdymą (toliau – palyginimas) tvarką.
. Savivaldybės, Valstybinė ligonių kasa prie Sveikatos apsaugos ministerijos, Valstybinė akreditavimo sveikatos priežiūros veiklai tarnyba prie Sveikatos apsaugos ministerijos ir Higienos institutas iki einamųjų metų kovo 15 d. Lietuvos Respublikos sveikatos apsaugos ministerijai pateikia ataskaitas apie praėjusių metų LNSS viešųjų ir biudžetinių įstaigų rodiklių, už kurių duomenų pateikimą jie yra atsakingi vadovaujantis Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių atitinkamų metų siektinomis reikšmėmis, patvirtintomis Lietuvos Respublikos sveikatos apsaugos ministro įsakymu (toliau – atitinkamų metų siektinos reikšmės), siektinų reikšmių įvykdymą.
. LNSS viešosios ir biudžetinės įstaigos duomenis apie praėjusių metų LNSS viešųjų ir biudžetinių įstaigų rodiklių siektinų reikšmių įvykdymą iki einamųjų metų kovo 15 d. suveda į Lietuvos Respublikos sveikatos apsaugos ministerijos informacinę sistemą.

 SKYRIUS


. Lietuvos Respublikos sveikatos apsaugos ministerija palyginimą atlieka ne vėliau kaip iki einamųjų metų birželio 1 d.
. Palyginimas atliekamas šia tvarka:
. įvertinama, ar LNSS viešoji ar biudžetinė įstaiga pasiekė atitinkamų metų siektinose reikšmėse atitinkamai Įstatymo 152 straipsnio 8 dalyje nurodytai įstaigų grupei nustatytas rodiklių siektinas reikšmes:
. jei Įstatymo 152 straipsnio 1 dalies 1 punkte nurodyto rodiklio siektina reikšmė įvykdyta, skiriamas 1 balas, jei neįvykdyta – 0 balų;
. jei Įstatymo 152 straipsnio 1 dalies 5 punkte, 2 dalies 5 ir 10 punktuose nurodyto rodiklio, taip pat rodiklių „Konsoliduotų viešųjų pirkimų skaičius“, „Asmens sveikatos priežiūros įstaigos patirtos sąnaudos asmens sveikatos priežiūros, visuomenės sveikatos priežiūros ir farmacijos specialistų profesinės kvalifikacijos tobulinimui“, „Asmens sveikatos priežiūros įstaigos vidutinio darbo užmokesčio pokytis“, „Įstaigos įgyvendintų smurto ir priekabiavimo prevencijos politikos prevencinių veiksmų ir (ar) priemonių skaičius“ ir „Kritinis likvidumo rodiklis“ pasiekta reikšmė lygi atitinkamų metų siektinose reikšmėse nustatytai siektinai reikšmei arba už ją didesnė, rodikliui skiriamas 1 balas, jei rodiklio pasiekta reikšmė mažesnė nei atitinkamų metų siektinose reikšmėse nustatyta siektina reikšmė, rodikliui skiriama 0 balų; 
. jei Įstatymo 152 straipsnio 1 dalies 3 ir 4 punktuose nurodyto rodiklio pasiekta reikšmė mažesnė nei atitinkamų metų siektinose reikšmėse nustatyta siektina reikšmė arba jai lygi, rodikliui skiriamas 1 balas, jei rodiklio pasiekta reikšmė didesnė nei atitinkamų metų siektinose reikšmėse nustatyta siektina reikšmė, rodikliui skiriama 0 balų;
. Įstatymo 152 straipsnio 2 dalies 4 punkte nurodyto rodiklio pasiekta reikšmė vertinama 1 balu, jei įstaiga įtraukta į Skaidrių asmens sveikatos priežiūros įstaigų sąrašą, 0,5 balo – jei įstaiga įtraukta į Kandidačių gauti skaidrios asmens sveikatos priežiūros įstaigos vardą sąrašą, 0 balų – jei įstaiga įtraukta į Asmens sveikatos priežiūros įstaigų, turinčių korupcijos rizikos veiksnių, sąrašą; 
. Įstatymo 152 straipsnio 2 dalies 9 punkte nurodyto rodiklio siektinos reikšmės įvykdymas vertinamas šia tvarka:
. jei rodiklio pasiekta reikšmė yra mažesnė nei atitinkamų metų siektinose reikšmėse nustatyta siektina reikšmė ar jai lygi, skiriamas 1 balas, jei rodiklio pasiekta reikšmė didesnė nei atitinkamų metų siektinose reikšmėse nustatyta siektina reikšmė – 0 balų;
. kiekvienos Įstatymo 152 straipsnio 2 dalies 9 punkte nurodytam rodikliui nustatytos siektinos reikšmės įvykdymas vertinamas atskirai Aprašo 5.1.5.1 papunktyje nustatyta tvarka. Bendras Įstatymo 152 straipsnio 2 dalies 9 punkte nurodyto rodiklio siektinos reikšmės įvykdymas įvertinamas sudedant visus balus, skirtus įvertinus LNSS viešosios įstaigos pagal teikiamas asmens sveikatos priežiūros paslaugų grupes siektinų reikšmių įvykdymą, ir gautą suma padalijant iš paslaugų grupių, kurias teikia LNSS viešoji įstaiga, skaičiaus. Jei LNSS viešoji įstaiga teikia vienos paslaugų grupės paslaugas, balai nedalijami;
. Įstatymo 152 straipsnio 2 dalies 11 punkte nurodyto rodiklio siektinos reikšmės įvykdymas vertinamas šia tvarka:
. jei rodiklio siektina reikšmė įvykdyta, taip pat jei yra lygi atitinkamų metų siektinose reikšmėse nustatytai siektinai reikšmei ar už ją didesnė, skiriamas 1 balas, jei rodiklio pasiekta reikšmė neįvykdyta arba mažesnė nei atitinkamų metų siektinose reikšmėse nustatyta siektina reikšmė – 0 balų;
. kiekvienos Įstatymo 152 straipsnio 2 dalies 11 punkte nurodyto rodiklio nustatytos siektinos reikšmės įvykdymas vertinamas atskirai Aprašo 5.1.6.1 papunktyje nustatyta tvarka. Bendras Įstatymo 152 straipsnio 2 dalies 11 punkte nurodyto rodiklio siektinos reikšmės įvykdymas įvertinamas sudedant visus balus, skirtus įvertinus LNSS viešajai įstaigai taikomų rodiklio siektinų reikšmių įvykdymą, ir gautą sumą padalijant iš LNSS viešajai įstaigai taikomų rodiklio siektinų reikšmių skaičiaus. Jei LNSS viešajai įstaigai taikoma tik viena rodiklio siektina reikšmė, balai nedalijami; 
. LNSS viešajai ar biudžetinei įstaigai skirti balai sudedami ir padalijami iš rodiklių, pagal kuriuos ji buvo vertinta, skaičiaus;
. LNSS viešosios ir biudžetinės įstaigos pagal joms skirtas balų sumas išdėstomos mažėjančia tvarka nuo daugiausiai iki mažiausiai balų surinkusių įstaigų.

 SKYRIUS


. LNSS viešųjų ir biudžetinių įstaigų, kurių veiklai įvertinti taikoma pusė arba mažiau negu pusė atitinkamų metų rodiklių siektinų reikšmių, palyginimas neatliekamas.
. LNSS viešųjų ir biudžetinių įstaigų palyginimo pagal kiekvieno rodiklio pasiektas reikšmes (LNSS viešąsias ir biudžetines įstaigas išdėstant nuo daugiausiai iki mažiausiai balų surinkusių įstaigų) bei palyginimo rezultatai, nurodyti Aprašo 5.3 papunktyje, paskelbiami Lietuvos Respublikos sveikatos apsaugos ministerijos interneto svetainėje ne vėliau kaip iki einamųjų metų birželio 1 d. 
_________________

